rejauldu/bengali-wikipedia huggingface dataset:
সামথিং লাইক অ্যান অটোবায়োগ্রাফি () ২০২৩ সালের একটি বাংলা ভাষার বাংলাদেশী রোমান্টিক চলচ্চিত্র। রেদওয়ান রনির প্রযোজনায় চলচ্চিত্রটি পরিচালনা করেছেন মোস্তফা সরয়ার ফারুকী। ছবিটি সহ-প্রযোজনা করেছেন আনা কাচকো, ফিল্ম বাজারের সাবেক প্রধান নিনা লাথ, নুসরাত ইমরোজ তিশা এবং ফারুকী। যৌথভাবে চিত্রনাট্য লিখেছেন ফারুকী ও নুসরাত ইমরোজ তিশা। চরকি প্রযোজিত মিনিস্ট্রি অব লাভ এর ১২টি সিনেমার মধ্যে এটি একটি। সংগীত পরিচালনা করছেন পাভেল অরিন।  অভিনয়শিল্পী   নুসরাত ইমরোজ তিশা - তিথি   মোস্তফা সরয়ার ফারুকী - ফারহান   ডিপজল - আজহার  ইরেশ যাকের - তানভীর  ডলি জহুর - তিথির মা  শরাফ আহমেদ জীবন - সাদমান  রিফাত চৌধুরী - কেয়ারটেকার মিলন  খন্দকার লেনিন - উকিল  মুক্তি  চলচ্চিত্রটি ২০২৩ সালের ৩০ নভেম্বর ওটিটি প্লাটফর্ম চরকিতে মুক্তি পায়।  ২০২৩ সালের ৮ অক্টোবর 'কিম জি-সিওক' বিভাগে ২৮ তম বুসান আন্তর্জাতিক চলচ্চিত্র উৎসবে এর প্রদর্শিত হয়েছিল এবং পুরস্কারের জন্য প্রতিযোগিতা করে।  পুরস্কার ও মনোনয়ন  বছর পুরস্কার বিভাগ মনোনীত ফলাফল  ২৮ ডিসেম্বর ২০২৪ সিজেএফবি পারফরম্যান্স পুরস্কার শ্রেষ্ঠ ওয়েব চলচ্চিত্র রেদওয়ান রনি, নুসরাত ইমরোজ তিশা (প্রযোজক)   শ্রেষ্ঠ অভিনেত্রী - ওটিটি নুসরাত ইমরোজ তিশা  শ্রেষ্ঠ অভিনেত্রী (সমালোচক) - ওটিটি   আরও দেখুন  মিনিস্ট্রি অব লাভ  তথ্যসূত্র  বহিঃসংযোগ       বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:মোস্তফা সরয়ার ফারুকী পরিচালিত চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:মিনিস্ট্রি অব লাভ, চরকি
{{Taxobox | name = টাকি মাছ | status = LC | status_system = IUCN3.1 | image = Ophiocephalus punctatus Ford 78.jpg | image2 = Channa punctata.jpg | image_caption =টাকি মাছ | regnum = Animalia | phylum = Chordata | classis = Actinopterygii | ordo = Perciformes | familia = Channidae | genus = Channa | species = C. punctata| binomial = Channa punctata| binomial_authority = (Bloch, 1793) }}  টাকি বা টাহি বা লাটি বা ওকন বা চাইতান (বৈজ্ঞানিক নাম: Channa punctata') হচ্ছে সর্পমাথা পরিবারের চান্না'' গণের একটি স্বাদুপানির মাছ। এই প্রজাতিটি বাংলাদেশের একটি জনপ্রিয় মাছ। এটি স্বাদু পানির মাছ, দেখতে শোল মাছের ক্ষুদ্র সংস্করণ। এর মাথা অনেকটা সাপের মতো। দেহ লম্বাটে এবং আঁশযুক্ত। দেহের উপর কিছু ছিট ছিট ফোটা আছে। এদের মুখ কিছুটা বড় এবং ধারালো দাঁত রয়েছে। এশিয়া ও আফ্রিকার কিছু অঞ্চলে এদের পাওয়া যায়।   ইতিহাস  গবেষকরা কল্পনা করেন যে, ভারতীয় উপমহাদেশের দক্ষিণ হিমালয় অঞ্চলে (বর্তমান ভারতের উত্তরাঞ্চল ও পাকিস্তানের পূর্বাঞ্চল) অন্তত ৫ কোটি বৎসর পূর্বে টাকি মাছের উৎপত্তি হয়।   গঠন  দেহ লম্বা এবং গোলাকার। সাধারণ দৈর্ঘ্য ১৩ সেমি এবং সর্বাধিক দৈর্ঘ্য ৩২.৫ সেমি। মাথা তুলনামূলাকভাবে বড়।   স্বভাব ও আবাসস্থল  এটি মিঠা পানির মাছ। সাধারণত নদী, খাল, বিল, পুকুর, এমনকি ডোবা নালাতেও পাওয়া যায়। তবে পুকুরেও সহজেই চাষ করা যায়।  বিস্তৃতি এই প্রজাতির মাছ ভারত, বাংলাদেশ এবং শ্রীলংকায় প্রচুর পরিমাণে পাওয়া যায়।   চাষ পদ্ধতি  তেমন একটা চাষ হয় না। তবে চাষ করলে একক চাষ করতে হয়। কারণ মাছটি রাক্ষুসে। অনেক পোনা একসাথে মায়ের সাথে চলাচল করে।    রন্ধনপ্রণালী  খাদ্য হিসেবে টাকি মাছ বেশ জনপ্রিয়। বিভিন্ন উপায়ে বিভিন্ন সংস্কৃতির মানুষ এ মাছ খেয়ে থাকেন। দোপেয়াজা, ভর্তা, ও ভূনা করে বাংলাদেশে মাছটি খাওয়া হয়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা   তথ্যসূত্র   বিষয়শ্রেণী:বাংলাদেশের মাছ বিষয়শ্রেণী:১৭৯৩-এ বর্ণিত মাছ বিষয়শ্রেণী:শ্রীলঙ্কার স্বাদু পানির মাছ
চিত্তভ্রংশ একটি মানসিক রোগ যাতে আক্রান্ত ব্যক্তির বুদ্ধি, স্মৃতি ও ব্যক্তিত্ব লোপ পায় এবং রোগ ক্রমান্বয়ে বাড়তে থাকেDonald Venes. Taber's Cyclopedic Medical Dictionary. 21st Edition. F. A. Davis Company, 2009. pg 599-600। সাধারণত প্রাপ্তবয়স্ক ব্যক্তিরা এ রোগে আক্রান্ত হয় এবং হঠাৎ করেই অনেক কিছুই মনে করতে পারেন না। ফলে তার আচরণে কিছুটা অস্বাভাবিকতা লক্ষিত হয়। মস্তিষ্কের কোষ সংখ্যা (নিউরন) বয়স বাড়ার সঙ্গে সঙ্গে নির্দিষ্ট হারে কমতে থাকে। বয়সের সঙ্গে শারীরিক রোগব্যাধি মস্তিষ্কের ক্ষতি করে যদি স্বাভাবিক জীবনযাত্রাকে ভন্ডুল করে দেয়, একে চিকিৎসাবিজ্ঞানের ভাষায় চিত্তভ্রংশ বা ইংরেজি পরিভাষায় ডিমেনশিয়া বলে। চিত্তভ্রংশের সবচাইতে প্রচলিত রূপ হল আলৎসহাইমারের রোগ (৭৫%)।  রোগের কারণ বিভিন্ন রোগের কারণে চিত্তভ্রংশ রোগ হতে পারে, যেমন, এইডস, দীর্ঘমেয়াদী ধূমপান ও মদ্যপান, আলৎসহাইমার, ভিটামিন বি-র অভাব, কার্বন মনোক্সাইড বিষক্রিয়া, মস্তিষ্কের রোগ, অনৈতিক জীবনযাপন, ইত্যাদি।Donald Venes. Taber's Cyclopedic Medical Dictionary. 21st Edition. F. A. Davis Company, 2009. pg 599।  রোগের লক্ষণ চিত্তভ্রংশের প্রাথমিক বিস্তার খুবই ধীরে হয়, এমনকি মাস কিংবা বছর ধরেও হতে পারে। ভুলে যাওয়ার কারণে রোগী হতাশা, নিদ্রাহীনতা ও অন্যান্য সমস্যায় ভোগে এবং আস্তে আস্তে অন্যের ওপর নির্ভরশীল হয়ে পড়ে।  প্রকারভেদ চিত্তভ্রংশের বিভিন্ন প্রকারভেদ :  আলঝেইমার্সজনিত ডিমেনশিয়া যা বংশগত  ভাসকুলার ডিমেনশিয়া  লিউই বডি ডিমেনশিয়া  ফ্রন্টো টেম্পোরাল ডিমেনশিয়া  পারকিনসন্সজনিত ডিমেনশিয়াডিমেনশিয়া: মানুষ কেন অতীতের তুলনায় সাম্প্রতিক ঘটনা বেশি ভুলে যেতে শুরু করে, বিবিসি নিউজ বাংলা, ৭ সেপ্টেম্বর ২০২১  রোগের হার মূলত প্রবীণ ব্যক্তিরাই এ রোগে ভোগেন। ৬০ বছরের কম রোগীদের হার ০.১ শতাংশ, ৬০-৬৪ বছর বয়সী রোগীদের মধ্যে এ রোগের হার ১ শতাংশ, ৬৫-৮৪ বছর বয়সী রোগীদের মধ্যে এ রোগের হার ৩ থেকে ১১ শতাংশ এবং ৮৫ বছরের বেশি বয়সী রোগীদের মধ্যে এ রোগের হার ২৫ থেকে ৪৭ শতাংশ।  রোগের চিকিৎসা কিছু কিছু ওষুধ যেমন donepezil, nemantidine, এবং tacrine রোগীর চিন্তাশীলতা ও শনাক্তকরণ ক্ষমতা বাড়ায়। এসব ওষুধ চিত্তভ্রংশের  চিকিৎসায় ব্যবহৃত হয়। চিত্তভ্রংশ রোগটি জটিল হয়ে গেলে রোগীর সেরে ওঠার আর কোনো সম্ভাবনা থাকে না।  রোগীর যত্ন চিত্তভ্রংশ রোগটি শনাক্ত হওয়ার পরপরই চিকিৎসা সেবা শুরু করা দরকার। রোগীর প্রত্যহিক জীবনের মান বাড়ানো, তাকে যথাযথ সম্মান, সঙ্গ এবং সেবা দেয়া, রোগী ও তার  স্বজনদের প্রাত্যহিক কর্মতালিকার সমন্বয়- রোগের প্রকোপ বৃদ্ধি-পাওয়াকে কমায়।  চিত্তভ্রংশ সম্পর্কে সচেতনতা রোগটি নিয়ে মুশকিল হলো, বয়স বাড়ার সঙ্গে সঙ্গে মানুষ ভুলে যাবেন—এমনটি ধরেই নেওয়া হয়। ফলে চিত্তভ্রংশ রোগটি সম্পর্কে বেশির ভাগ মানুষ সচেতন থাকেন না। এখন এমন অনেক ওষুধ আবিষ্কার হয়েছে, যেগুলো সেবন করলে চিত্তভ্রংশ তীব্র হওয়া রোধ করা যায়। কিন্তু বেশির ভাগ রোগী আসেন একেবারে শেষ পর্যায়ে। বিভিন্ন রোগ থেকে চিত্তভ্রংশের উৎপত্তি। তাই ধূমপান থেকে বিরত থাকা ও সুস্থ জীবনযাপন করাটা জরুরি।  চিত্তভ্রংশ সচেতনতা দিবস ২০ সেপ্টেম্বর বিশ্ব চিত্তভ্রংশ সচেতনতা দিবস। চিত্তভ্রংশ সম্পর্কে সচেতনতা বাড়াতে এ সচেতনতা দিবস আয়োজিত হয়।  তথ্যসূত্র  বহিঃসংযোগ    বিষয়শ্রেণী:জন্মগত ব্যাধি বিষয়শ্রেণী:বয়োবৃদ্ধির সাথে সম্পর্কিত রোগ বিষয়শ্রেণী:মনোরোগ সংক্রান্ত রোগনির্ণয় বিষয়শ্রেণী:চিত্তভ্রংশ বিষয়শ্রেণী:সংজ্ঞানাত্মক বিকার বিষয়শ্রেণী:মস্তিষ্কের ক্ষতির কারণে সৃষ্ট মানসিক রোগ
দিভিনা কোম্মেদিয়া ( দান্তে কর্তৃক রচিত একটি সুদীর্ঘ মহাকাব্য। বিশ্ব সাহিত্যের সবচেয়ে প্রসিদ্ধ কাজগুলোর অন্যতম এই মহাকাব্যটি এর ইংরেজি অনুবাদ ডিভাইন কমেডি () নামেই বিশ্বে সুপরিচিত। বাংলা ভাষা সহ পৃথিবীর অসংখ্য ভাষায় এ মহাকাব্য অনূদিত হয়েছে।  এটি অদ্যাবধি ইতালিয় সাহিত্যের সর্বশ্রেষ্ঠ সৃষ্টি হিসেবে পরিগণিত।উদাহরণস্বরূপ, এনসাইক্লোপিডিয়া এমেরিকা]না, ২০০৬, ভলিউম ৩০. পৃষ্ঠা—৬০৫: "ইতালিয়া সাহিত্যের সবচেয়ে সেরা একক কর্ম"।    দান্তের জন্ম ১২৬৫’র ১৪ মে থেকে ১৩ জুনের মধ্যে; তার অকস্মাৎ প্রয়াণ ১৩২১ খ্রিষ্টাব্দে। ১৩০৮ থেকে শুরু করে, তার মৃত্যুর (১৩২১) এক বছর আগে ১৩২০ খ্রিষ্টাব্দ পর্যন্ত এ মহাকাব্য লেখা হয়। এ কাব্যে পরকাল তথা মৃত্যুপরবর্তী জীবনের কাল্পনিক উপস্থাপন মধ্যযুগের মনস্তত্ত্বের প্রতীক। মধ্যযুগে পাশ্চাত্য গির্জাগুলো কীভাবে জীবনযাত্রা বিকশিত হয়েছিল তা দান্তের কবিতার মাধ্যমে প্রকাশিত হয়েছে। কবিতাটি ইতালির পশ্চিমের তুস্কান অঞ্চলের আঞ্চলিক ভাষায় লেখা হয়েছে। তুস্কান ভাষাকে প্রমিত ইতালীয় ভাষা হিসেবে প্রতিষ্ঠার পেছনেও এর উল্লেখযোগ্য অবদান রয়েছে।See    কাঠামো  থাম্ব|লা দিভিনা কোম্মেদিয়া লা দিভিনা কোম্মেদিয়া মহাকাব্যটি তিন  পর্বে বিভক্ত যথা:— ইনফেরনো, পুরগাতোরিও এবং পারাদিসো। প্রতিটি পর্বে রয়েছে ৩৩টি সর্গ বা কান্তি (ইতালিয় ভাষায় কান্তির একক কান্তো)। তবে ইনফারনো পর্বে আছে ৩৪টি সর্গ। অবশ্য এটি মুখবন্ধ স্বরূপ। অর্থাৎ সব মিলিয়ে সর্বমোট ১০০টি কান্তি রয়েছে এ মহাকাব্যে।Dante The Inferno A Verse, অধ্যাপক জিন হল্যান্ডার ও রবার্টের অনুবাদ পৃষ্ঠা— ৪৩ মহাকাব্যে পংক্তির সংখ্যা ১৪,২৩৩।  এ সাহিত্যকর্মে "তিন"—এর ব্যবহার অভিক্ষিপ্ত। সাথে সাথে, ছন্দ হিসেবেও তেরজা রিমা ব্যবহার করা হয়েছে, যেখানে প্রতিটি লাইনেই রয়েছে ১১টি মাত্রা।   কাহিনী ও বিষয়বস্তু  খ্রিস্টান ধর্মের দৃষ্টিকোণ থেকে দান্তের নরক ভ্রমণ ও স্বর্গ গমনের কাহিনী এ মহাকাব্যের মূল উপজীব্য।পিটার ই. বন্দানেলা, দ্য ইনফার্নো, ভূমিকা, p. xliii, বার্নেস & নোবেল ক্লাসিকস, ২০০৩, : "the key fiction of the Divine Comedy is that the poem is true." প্রকৃতপক্ষে এ কবিতায় স্রষ্টার দিকে আত্মার ভ্রমণের কথাই বলা হয়েছে।ডরথি এল. লেয়ার্স, নরক, ১৯ পৃষ্ঠায় নোট দান্তে মধ্যযুগের খ্রিস্টান ধর্মচিন্তা ও দর্শন ফুটিয়ে তুলেছেন, বিশেষত থামিস্টিক দর্শন ও থমাস একিনাসের সুম্মা থিওলোজিকা।চার্লস এলেন ডিসমোর, দ্য টিচিং অব দান্তে(দান্তের শিক্ষা), আয়্যার প্রকাশনা, ১৯৭০, পৃষ্ঠা—৩৮,  যার কারণে, "দিভিনা কোম্মেদিয়া"-কে "ছন্দে ছন্দে সুম্মা"(The Summa in verse)ডাকা হয়। দ্য ফোরধাম মাসিক ফোরধাম বিশ্ববিদ্যালয়, ভলিউম XL, ডিসেম্বর ১৯২১, পৃষ্ঠা—৭৬ দান্তের এ সাহিত্যকর্মে ভের্গিলকে মানুষ হিসেবে উপস্থাপন করা হয়েছে,  কারণ বিয়েত্রিচকে দেখানো হয়েছে ঐশ্বরিক জ্ঞান হিসেবে।  উত্তমপুরুষে লেখা এ কাব্যে দেখা যায় তিনটি ভিন্ন জগতে দান্তের ভ্রমণ। রোমান কবি ভের্গিলকে দেখা যায় তার নরক ও পুরিগাতোরিও ভ্রমণে নির্দেশক হিসেবে থাকতে; বিয়েত্রিচ, দান্তের প্রেমিকা, তাকে স্বর্গে নিয়ে যায়। বিয়েত্রিচ ছিলো ফ্লোরেন্স শহরের এক রমণী, যার সাথে দান্তোর শৈশবে দেখা হয়। সারাজীবনই দান্তে তার প্রেমে মগ্ন ছিলেন, যার কথা আসে তার লা ভিতা নুওভাতে আসে।    তথ্যসূত্র    বহিঃসংযোগ   লা দিভিনা কমেদিয়া   দ্য ডিভাইন কমেডি   অডিওবই: লিব্রিবক্স থেকে পাবলিক ডোমেন রেকর্ডিং (ইতালিয়া ভাষায়, লংফেলো অনুবাদ);  বিষয়শ্রেণী:সাহিত্য বিষয়শ্রেণী:ইতালিয় সাহিত্য বিষয়শ্রেণী:কবিতা বিষয়শ্রেণী:মহাকাব্য বিষয়শ্রেণী:মধ্যযুগীয় পদ্য বিষয়শ্রেণী:রূপকাশ্রয়ী কাহিনী
মান্দাইবাজার বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)। ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৪,৫৭৮ জন, যার মধ্যে পুরুষ ভোটার ২২,৪৫৪ জন এবং নারী ভোটার ২২,১২৪ জন। মান্দাইবাজার বিধানসভা কেন্দ্রে ২০১৮ ভোটার লিঙ্গানুপাত ৯৮৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,২৬২ জন যার মধ্যে পুরুষ ভোটার ২০,৭৪১ জন এবং নারী ভোটার ২০,৫২১ জন।   বিধানসভার সদস্য    নির্বাচন বিধায়কদল সময়কাল২০১৮ধীরেন্দ্র দেববর্মা আইপিএফটি২০১৮-বর্তমান২০১৩ মনোরঞ্জন দেববর্মা সিপিআই(এম)১৯৯৮-২০১৮২০০৮২০০৩১৯৯৮১৯৯৩ রশিরাম দেববর্মা ১৯৭৭-৯৮১৯৮৮১৯৮৩১৯৭৭১৯৭২ কালীদাস দেববর্মা১৯৭২-৭৭   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
ইমরান রফিক (জন্ম: ৩ নভেম্বর ১৯৯৬) একজন পাকিস্তানি ক্রিকেটার। তিনি ২৬ সেপ্টেম্বর ২০১৭ সালে ২০১৭-১৮ কায়েদ-ই-আজম ট্রফিতে সুই নর্দান গ্যাস পাইপলাইনস লিমিটেডের হয়ে প্রথম-শ্রেণীর ক্রিকেটে অভিষেক করেন। তিনি ৬ সেপ্টেম্বর ২০১৮ সালে মুলতানের হয়ে ২০১৮-১৯ কায়েদ-ই-আজম ওয়ানডে কাপে লিস্ট এ ক্রিকেট এ অভিষেক করেন। তিনি ২০১৮-১৯ কায়েদ-ই-আজম ট্রফিতে মুলতানের হয়ে সাত ম্যাচে ৬১০ রানসহ শীর্ষস্থানীয় রান সংগ্রাহক ছিলেন।  মার্চ ২০১৯ সালে, তিনি সিন্ধু দলে ২০১৯ পাকিস্তান কাপের জন্য নাম দেন। সেপ্টেম্বর ২০১৯ সালে, তিনি দক্ষিণ পাঞ্জাব স্কোয়াডে ২০১৯-২০ কায়েদ-ই-আজম ট্রফি টুর্নামেন্টের জন্য নাম দেন। নভেম্বর ২০১৯ সালে, তিনি পাকিস্তান দলে ২০১৯ এসিসি ইমার্জিং টীম এশিয়া কাপের জন্য নাম দেন।   তথ্যসূত্র    বহিঃসংযোগ     বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:মুলতানের ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম
মণিপুর আন্তর্জাতিক বিশ্ববিদ্যালয় (এমআইইউ) মণিপুর সরকার কর্তৃক স্বীকৃত একটি স্বায়ত্তশাসিত বেসরকারি বিশ্ববিদ্যালয়। বিশ্ববিদ্যালয়টি ভারতের মণিপুরের ইম্ফালে অবস্থিত।  ইতিহাস মণিপুর আন্তর্জাতিক বিশ্ববিদ্যালয় মণিপুর আন্তর্জাতিক বিশ্ববিদ্যালয় আইন-২০১৮ (২০১৮-এর মণিপুর অধ্যাদেশস নং ১)-এর বলে প্রতিষ্ঠিত হয়, যার বিজ্ঞপ্তি ২৬ জুন ২০১৮ সালে সরকারি গেজেটে প্রকাশ করা হয়।https://manipur.gov.in/?p=14027 পরে মণিপুর আন্তর্জাতিক বিশ্ববিদ্যালয় আইন, ২০১৮ (২০১৯ সালের মণিপুর আইন নং ২)-এর মাধ্যমে এটিকে স্থায়ীভাবে স্বীকৃতি দেওয়া হয়, যার বিজ্ঞপ্তি ১৪ ফেব্রুয়ারি ২০১৯ সালে সরকারি গেজেটে দেওয়া হয়। এটি ইউজিসি কর্তৃক রাজ্য বেসরকারি বিশ্ববিদ্যালয় হিসাবে স্বীকৃত এবং তালিকাভুক্ত।  তথ্যসূত্র  বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:মণিপুরের বিশ্ববিদ্যালয় বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৮-এ প্রতিষ্ঠিত বিশ্ববিদ্যালয় ও কলেজ
কুতুবপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ২৮,৩৬১ জন। ইউনিয়নেটিতে মোট গ্রামের সংখ্যা ১৯টি ও মৌজার সংখ্যা ১১টি।  গ্রামসমূহ  আসানন্দপুর  দত্তাইল  শম্ভুনগর  সাহেব নগর  বোয়ালিয়া  শাহাপুর  জলিবিলা  যাদবপুর  মহাম্মদজমা  কুতুবপুর  সিন্দুরিয়া  মর্তুজাপুর  শিবপুর  নবীন নগর  ভুলটিয়া  হাসনহাটি  দশমী  আলিয়ারপুর  জীবনা  তথ্যসূত্র  বিষয়শ্রেণী:চুয়াডাঙ্গা সদর উপজেলার ইউনিয়ন
টেংরাগিরি বন্যপ্রাণ অভয়ারণ্য বা টেংরাগিরি বন্যপ্রাণী অভয়ারণ্য বাংলাদেশের বরগুনা জেলায় অবস্থিত একটি বন্যপ্রাণের অভয়ারণ্য। এর স্থানীয় নাম ফাতরার বন ও অনেকের কাছে পাথরঘাটার বন কিংবা হড়িণঘাটার বন নামে পরিচিত। ২০১০ সালের ২৪ অক্টোবর এটি প্রতিষ্ঠিত হয়। সুন্দরবনের পর এটিই দেশের দ্বিতীয় বৃহত্তম শ্বাসমূলীয় বনাঞ্চল। ৪০৪৮.৫৮ হেক্টর  জমি নিয়ে এই বন্যপ্রাণী অভয়ারণ্যটি গঠিত।  উদ্ভিদ left|thumb|ফাতরার বন  ফাতরার বন প্রাকৃতিকভাবে সৃষ্ট। এই বন বিভিন্ন গাছপালায় সমৃদ্ধ। কেওড়া, গরাণ, গেওয়া, ওড়া প্রভৃতি শ্বাসমূলীয় গাছ হচ্ছে এই বনের প্রধান গাছ।  প্রাণী ফাতরার বনে দেখা মেলে চিত্রা হরিণ, বানর, কুমির, বন বিড়াল, বন্য শুকর ইত্যাদি বন্যপ্রাণী। লাল বনমোরগ সহ হরেক প্রজাতির পাখিরও দেখা মেলে ফাতরার বনে। আরও আছে গুঁইসাপ আর বিভিন্ন প্রকার সাপ। সুন্দরবনের খুব কাছে হলেও এ বনে এখন পর্যন্ত বাঘের দেখা মেলেনি। তবে বর্তমানে হরিণ, বানর, অজগর সাপ ইত্যাদি প্রাণী খুব কম দেখা যায়। আর লোকালয়ে সাধারণত কাঁকড়া, বড় গুইসাপ , ব্যাঙ, চিড়িং মাছ প্রভৃতি এবং গভীরে বনে শিয়াল, বন্য শূকর, বানর ইত্যাদির দেখা মেলে। আর এখানে অত্যন্ত কম পরিমাণে মেছো বাঘ আছে। মানুষের অধিক প্রবেশ ও বন ধ্বংসের কারণে এই জীববৈচিত্র হুমকির মুখে।   শকুনের নিরাপদ এলাকা শকুনের নিরাপদ এলাকা-২ তফসিল অনুসারে টেংরাগিরি বন্যপ্রাণ অভয়ারণ্য শকুনের জন্য নিরাপদ বলে ঘোষিত।   তথ্যসূত্র   বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:বরগুনা জেলার দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত বনাঞ্চল বিষয়শ্রেণী:বাংলাদেশের সংরক্ষিত এলাকা বিষয়শ্রেণী:তালতলী উপজেলা
কালা জ্বর বা ভিসেরাল লিশম্যানিয়াসিস () একটি রোগ যা লিশম্যানিয়াসিস রোগের কয়েকটি প্রকারের মধ্যে সবচেয়ে গুরুতর। লিশম্যানিয়া গণভুক্ত এক প্রকার প্রোটোজোয়া পরজীবী এই রোগটি ঘটায় এবং বেলেমাছির কামড় দ্বারা এটি বিস্তার লাভ করে। পরজীবী-ঘটিত রোগগুলোর মধ্যে এটি দ্বিতীয় প্রাণঘাতী রোগ; ম্যালেরিয়ার পরেই এর স্থান। ভিসেরাল লিশম্যানিয়াসিসে প্রতি বছর পৃথিবীতে প্রায় পাঁচ লাখ মানুষের মৃত্যু হয়। ২০২৩ সালের ৩১ অক্টোবর বিশ্ব স্বাস্থ্য সংস্থা প্রকাশ করে যে বিশ্বের প্রথম দেশ হিসেবে বাংলাদেশ কালা জ্বর নির্মুল করতে সক্ষম হয়েছে।  পরজীবীটি মানুষের যকৃত, প্লীহা (একারণে 'ভিসেরাল'), এবং অস্থি মজ্জাতে সংক্রমন ঘটায় এবং চিকিৎসা না দিলে মৃত্যু প্রায় অবধারিত। এই রোগের লক্ষণ হলো, জ্বর, ওজন হ্রাস, ক্ষত, অবসাদ, রক্তাল্পতা, চামড়া কালচে হওয়া এবং যকৃৎ ও প্লীহার ব্যাপক আকার বৃদ্ধি। বিশ্ব স্বাস্থ্য সংস্থার মতে, কালা জ্বর এইচআইভি সহসংক্রমণের আবির্ভাব নতুন সংকটের জন্ম দিচ্ছে।  প্রখ্যাত ভারতীয় বিজ্ঞানী এবং চিকিৎসক উপেন্দ্রনাথ ব্রহ্মচারী(১৯ ডিসেম্বর ১৮৭৩ - ৬ ফেব্রুয়ারি ১৯৪৬) ১৯২২ সালে কালাজ্বরের ওষুধ ইউরিয়া স্টিবামাইন (কার্বোস্টিবামাইড) সংশ্লেষণ করেন এবং নির্ধারণ করেন যে পূর্বে কালাজ্বরের (Leishmania donovani দ্বারা ঘটিত) চিকিৎসায় অ্যান্টিমনি-ভিত্তিক যেসব যৌগ ব্যবহৃত হত ইউরিয়া স্টিবামাইন সেসবের একটি কার্যকরী বিকল্প যৌগ।     thumb|300px|কালাজ্বর সংঘটনের ধারাচিত্র thumb|300px|কালাজ্বরের জীবন চক্র   বিস্তার  পৃথিবীর প্রায় সব দেশেই রোগটি আছে। বিশেষ করে বাংলাদেশ, চীন, ভারত, দক্ষিণ আমেরিকা, দক্ষিণ আফ্রিকা ও ভূমধ্যসাগরীয় দেশগুলোতে এটি ব্যাপকভাবে দেখা যায়। সমগ্র পৃথিবীর প্রতি দশটি কালাজ্বর রোগির মধ্যে নয়টিই বাংলাদেশ, ভারত, ব্রাজিল ও সুদান এই চারটি দেশে বিদ্যমান। বাংলাদেশ, নেপাল ও ভারতের 'মানুষ' এই রোগের উৎস রূপে চিহ্নিত হলেও চীন ও ব্রাজিলে 'কুকুর' এই রোগের উৎস। বাংলাদেশের ৪৬ টি জেলায় কালাজ্বর দেখা যায়, এর মধ্যে ময়মনসিংহ, পাবনা, টাঙ্গাইল, গাজীপুর, মানিকগঞ্জ ও জামালপুর অঞ্চলে এই রোগটি সবচেয়ে বেশি দেখা যায়। দরিদ্র জনগোষ্ঠী যারা মাটির ঘরে বাস করে বা গোয়ালঘরের আশে পাশে থাকে তারাই বেশি এই রোগে আক্রান্ত হয়, কারণ বেলেমাছি বাস করে মাটির ফাটলে বা আবর্জনার নিচে।   কালা জ্বরের লক্ষণ সমূহ  কালা জ্বর হলে যেসব লক্ষণ দেখা যায় সেগুলো হলঃ শারীরিক দুর্বলতা, ক্ষুধা মন্দা ভাব হওয়া, বার বার জ্বর আসা, রক্ত শূন্যতা দেখা দেয়া, লসিকা গ্রন্থি ফুলে যাওয়া, যকৃত ও প্লীহা ফুলে যাওয়া।কালা জ্বরের লক্ষণ, জাতীয় ই-তথ্য কোষ   প্রতিরোধ ও প্রতিকার  কালাজ্বর প্রতিরোধের তিনটি উপায় আছেঃ ক) বাসস্থান উন্নয়ন: মাটির মেঝে বা দেয়াল ফাটলহীন ও পরিচ্ছন্ন রাখা যাতে বেলে মাছি বংশ বিস্তার করতে না পারে। গোয়াল ঘর থেকে দূরে মানুষের থাকার ঘর স্থাপন।  খ) বেলেমাছি নিধন: ডিডিটি বা ম্যালাথিয়ন দিয়ে বেলেমাছি নিধন করা যায়। গ) উৎস নির্মূল: মিল্টেফোসিন, সোডিয়াম স্টিবোগ্লুকোনেট কিংবা এম্ফোটেরিসিন বি নামক ওষুধ দিয়ে আক্রান্ত মানুষের চিকিৎসা করে কালজ্বরের জীবাণুর উৎস নির্মূল করা যায়।   আরও দেখুন   ম্যালেরিয়া   তথ্যসূত্র   বিষয়শ্রেণী:সংক্রামক রোগ বিষয়শ্রেণী:অবহেলিত গ্রীষ্মমণ্ডলীয় রোগ বিষয়শ্রেণী:প্রোটোজোয়াল রোগ বিষয়শ্রেণী:পতঙ্গবাহিত রোগ
ক্লেও দ্য স্যাঁক আ সেত (, ) হল আনিয়েস ভারদা পরিচালিত ১৯৬২ সালের ফরাসি বামপন্থী ধারার চলচ্চিত্র। ছবিতে দেখা যায় ফ্লোরেন্স "ক্লেও" ভিক্তোয়ার নামে একজন তরুণ গায়িকা ২১শে জুন বিকাল ৫টা থেকে ৬:৩০ পর্যন্ত তার মেডিক্যাল টেস্টের ফলাফলের জন্য বসে আছেন। চলচ্চিত্রটি অস্তিত্ব সম্পর্কিত কয়েকটি বিষয়বস্তু, যেমন - নৈতিকতা বিষয়ক আলোচনা, হতাশার ধারণা, ও অর্থপূর্ণ জীবনযাপনের চিত্র ধারণের জন্য উল্লেখযোগ্য। ছবিটি ফরাসি নারীবাদীদের জন্য গভীর নারীবাদী ধারণা তুলে ধরে এবং নারীদের কীভাবে দেখা হয়, বিশেষ করে ফরাসি সমাজে, তা নিয়ে প্রশ্ন তুলেছে। ছবিটি ১৯৬২ সালে অনুষ্ঠিত কান চলচ্চিত্র উৎসবে প্রদর্শিত হয়।  কুশীলব  করিন মারশঁ - ফ্লোরেন্স "ক্লেও" ভিক্তোয়ার  জোসে লুই দ্য ভিলালঙ্গা - জোসে, ক্লেওয়ের প্রেমিক  লোয়ে পায়েঁ - ইর্মা  অঁতোয়ান বুর্সেইলে - অঁতোয়ান  দমিনিক দাভরে - অঁজেল  সের্জ করবার - মরিস  দরথি ব্লাঁস - দরথি  মিশেল ল্যগ্রঁ - বব  রেমোঁ কোচেতিয়ে - রাউল  রোবের পস্তেক - ডাক্তার ভালিনো  জঁ শামপিওঁ - ক্যাফের মালিক  জঁ-পিয়ের তাস্ত - ক্যাফের পরিবেশক  র‍্যনে দ্যুশাতো - মাথার টুপি বিক্রেতা  ল্যুসিয়েন মারশঁ - ট্যাক্সি চালক  তথ্যসূত্র  বহিঃসংযোগ       বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র বিষয়শ্রেণী:আনিয়েস ভারদা পরিচালিত চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:ফরাসি নাট্য চলচ্চিত্র বিষয়শ্রেণী:ফরাসি সাদাকালো চলচ্চিত্র বিষয়শ্রেণী:ইতালীয় নাট্য চলচ্চিত্র
সিদ্দিকুর রহমান সিদ্দিক একজন বাংলাদেশী টেলিভিশন অভিনেতা। তিনি এক পর্বের টেলিভিশন নাটক ও ধারাবাহিকে বেশিরভাগ সময় কমেডি চরিত্রে অভিনয় করে থাকেন। ২০১৩ সালে তার অভিনীত প্রথম চলচ্চিত্র ‘এইতো ভালোবাসা’ মুক্তি পেয়েছিল। তার বিপরীতে নায়িকা ছিলেন অভীনেত্রী নিপুন। সিদ্দিক অভিনীত কিছু জনপ্রিয় নাটক ও ধারাবাহিক কবি বলেছেন, হাউসফুল, হ্যালো, ছাইয়্যা ছাইয়্যা, গ্ৰ্যাজুয়েট, মাইক, হাম্বা, বন্ধু এবং ভালোবাসা, সংবিধিবদ্ধ সতর্কীকরণ, ড্যান্স ডিরেক্টর, আমি নাটক বানাতে চাই, চৈতা পাগল, বরিশালের মামা ভাগ্নে, আমাদের সংসার, চন্দ্র বিন্দু ও রেডিও চকলেট।   প্রারম্ভিক জীবন  সিদ্দিক টাঙ্গাইল জেলার মধুপুর উপজেলার চাপড়ী গ্রামে জন্মগ্রহণ করেন। তার পিতার নাম মোহাম্মদ মোজাফ্ফর আলী ও মায়ের নাম মোছাম্মৎ হামিদা বেগম।  অভিনয়জীবন ১৯৯৯ সালে নাটকের দল থিয়েটার আরামবাগ- এ অভিনয়ের মাধ্যমে মঞ্চে তার অভিষেক ঘটে। এসময় থিয়েটারের অধীনে তিনি বলদ, হাজার পোশাকী রাজার গল্প, পেজগীসহ বেশকিছু নাটকে অভিনয় করেন। এরপর তারিক আনাম খানের নির্মিত একটি চকলেটের বিজ্ঞাপনে অংশগ্রহণের মাধ্যমে শোবিজে আগমন করেন কিন্তু তখন তিনি মূলত সহকারী পরিচালক হিসেবে কাজ করতেন। ২০০৫ সালে দীপংকর দীপন নির্মিত “রৌদ্র ও রোদেলার কাব্য” নাটকে “কাউয়া সিদ্দিক” চরিত্রে অভিনয়ের মাধ্যমে তিনি নাটকে অভিনয় শুরু করেন। পরবর্তিতে ফাহামির পরিচালনায় কবি বলেছেন ও ধারাবাহিক নাটক হাউসফুলের মাধ্যমে তিনি জনপ্রিয়তা অর্জন করেন। ২০১৩ সালে তিনি আরটিভির প্রযোজনাতে “এইতো ভালোবাসা” নামের একটি চলচ্চিত্রে অভিনয় করেন।   রাজনৈতিক জীবন  সিদ্দিক বাংলাদেশ আওয়ামী লীগের সাথে সম্পৃক্ত। ২০১৮ সালে একাদশ জাতীয় সংসদ নির্বাচনে অংশ নিতে আওয়ামী লীগ থেকে টাঙ্গাইল-১ আসনের মনোনয়ন পত্র কিনেছিলেন তিনি, কিন্তু দলীয় মনোনয়ন না পাওয়ায় নির্বাচনে অংশগ্রহণ করেননি।  ব্যক্তিগত জীবন সিদ্দিক ২০১২ সালের ২৪ মে বাংলাদেশি বংশোদ্ভূত স্পেনের নাগরিক মারিয়া মীমকে বিয়ে করেন। ২০১৩ সালের ২৫শে জুন তিনি একটি পুত্র সন্তানের পিতা হন, যার নাম আরশ হোসেন আলিফ। ২০১৯ সালের ১৯ অক্টোবর তাদের বিবাহ বিচ্ছেদ হয়।   টেলিভিশন   রৌদ্র ও রোদেলার কাব্য (২০০৫) - কাউয়া সিদ্দিক   কবি বলেছেন (২০০৭) - সিদ্দিক  হাউজফুল (২০০৮) - সিদ্দিক   ছাইয়্যা ছাইয়্যা (২০০৮) - বিপাশা   হ্যালো (২০০৯)  চৌধুরী সাহেবের ফ্রি অফার (২০০৯) - আবুল কালাম  গ্ৰ্যাজুয়েট (২০১০) - হানিফ   মাইক  হাম্বা  বন্ধু এবং ভালোবাসা  সংবিধিবদ্ধ সতর্কীকরণ  চিরকুমার সংঘ  বড়দের বিবাহ শাস্ত্র  ড্যান্স ডিরেক্টর  আমি নাটক বানাতে চাই  চৈতা পাগল  বরিশালের মামা ভাগ্নে  আমাদের সংসার  চন্দ্র বিন্দু  রেডিও চকলেট  ব্যাচেলর ভাড়াটিয়া  আমেরিকান ড্রিম (২০১২) - সিদ্দিক  কারসাজি  চিরকুমার সংঘ রিলোডেড (২০২২)   চলচ্চিত্র  এইতো ভালোবাসা (২০১৩) - সিদ্দিক  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী অভিনেতা বিষয়শ্রেণী:টাঙ্গাইল জেলার অভিনয়শিল্পী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
সভেৎলানা কারানিনা (শুচিনস্ক, কাজাখস্তান)রুশ বিমানচালক।Haute Voltige: pilot profile of Svetlana Kapanina  - accessed February 2008   জীবনী  ১৯৬৮ সালে কাজাখস্তানের শুচিনস্কে জন্ম সভেৎলানা। কালুগা অ্যারোনটিক্যাল কারিগরি বিদ্যালয় থেকে স্নাতক সম্পন্ন করে ১৯৮৮ সালে প্রথম তিনি আকাশে ওড়েন।FAI Awards received by Svetlana Kapanina  - accessed February 2008  বর্তমানে স্বামী ও দুই সন্তান নিয়ে মস্কোতে বসবাস করছেন এই নারী বিমানচালক।   অর্জন  ফেডারেশন অ্যারোনটিক ইন্টারন্যাশনাল (এফএআই) ওয়ার্ল্ড অ্যারোবেটিক চ্যাম্পিয়নশিপে পাঁচবারের চ্যাম্পিয়ন রুশ নারী বিমানচালক সভেৎলানা কারানিনা। মর্যাদাপূর্ণ এই প্রতিযোগিতায় একমাত্র প্রতিযোগী হিসেবে এতবার চ্যাম্পিয়ন হওয়া প্রথম ব্যক্তি সভেৎলানা। পাশাপাশি ওয়ার্ল্ড এয়ার গেমসে দুবার চ্যাম্পিয়ন হওয়ার কৃতিত্ব অর্জন করেন তিনি।19th FAI World Grand Prix / Report #2  - accessed February 2008  যৌথভাবেও একাধিক পুরস্কার রয়েছে সভেৎলানা কারানিনার। দুই সহযোগী মিখাইল মামিস্তভ ও আলেগ স্পোলিয়ানস্কিসহ ১৬তম এফএআই ইউরোপিয়ান অ্যারোবেটিক চ্যাম্পিয়নশিপ প্রতিযোগিতায় স্বর্ণপদক জেতেন।EAC2008 results  - accessed 2008-07-21   পুরস্কার  ১৯৯৭ সালে এফএআই থেকে ডিপ্লোমা নেন। ২০০৫ সালে তিনি এফএআই শতবার্ষিকী পদক সাবিহা গকচেন পান।FAI Centennial  - accessed February 2008   তথ্যসূত্র    বহিঃসংযোগ   Official website (Russian only)  Aerobatics results, Svetlana Kapanina  smugmug: article on Svetlana Kapanina to appears in Aero Australia Magazine #12  Aerobatics website with Svetlana Kapanina videos   ভিডিও   https://web.archive.org/web/20110723120315/http://www.baxterfield.com/images/Video/haute_voltige.wmv  https://web.archive.org/web/20120205194238/http://www.patricksaviation.com/videos/Ryzg/418/  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মস্কোর ক্রীড়াবিদ বিষয়শ্রেণী:২১শ শতাব্দীর রুশ নারী
নীতি টেলর হলেন একজন ভারতীয় টেলিভিশন অভিনেত্রী।  ক্যারিয়ার টেইলর ২০০৯ সালে সনি টিভিতে সম্প্রচারিত পেয়ার কা বন্ধন নাটকে অভিনয়ের মাধ্যমে টেলিভিশন জগতে পদার্পণ করেন। তিনি ২০১৪ সালে এমটিভিতে সম্প্রচারিত যুব শো ক্যায়সি ইয়ে ইয়ারিয়া নাটকের প্রধান চরিত্র "নন্দিনী মূর্তি" চরিত্রে অভিনয়ের মাধ্যমে অধিক জনপ্রিয়তা অর্জন করেন, উক্ত নাটকে তার বিপরীতে পার্থ সামথান অভিনয় করেছেন।  ২০১৫ সালের ডিসেম্বরে, যুক্তরাজ্যভিত্তিক সংবাদপত্র ইস্টার্ন আই দ্বারা ঘোষিত "৫০ সেক্সিয়েস্ট এশীয় নারী"র তালিকায় ১৫ নম্বর স্থান অধিকার করেন, যেটি কোন নবাগত অভিনেত্রীর ক্ষেত্রে সর্বোচ্চ।  ২০১৬ সালে তিনি "পারিন্দে কি পাগলপান"-এর চিত্রসঙ্গীতে সিদ্ধার্থ গুপ্তার বিপরীতে উপস্থিত হয়েছেন।  চলচ্চিত্রের তালিকা টেলিভিশন  সাল অনুষ্ঠান চরিত্র চ্যানেল ২০০৯ পেয়ার কা বন্ধন ঈশিতা সনি টিভি ২০১০-১১ গুলাল দেবিকা স্টার প্লাস ২০১১-১৪ বাড়ে আচ্ছে লাগতে হ্যায় নেয়না সনি টিভি ২০১২ সাবধান ইন্ডিয়া সাবা লাইফ ওকে ২০১৩ ইয়ে হ্যায় আশিকি তৃষা বিন্দাস ২০১৩  এমটিভি ওয়েবড দিব্যা এমটিভি ইন্ডিয়া ২০১৪ হাল্লা বোল স্বতি বিন্দাস ২০১৪-১৫ ক্যায়সি ইয়ে ইয়ারিয়া নন্দিনী মূর্তি এমটিভি ইন্ডিয়া ২০১৬ পেয়ার তুনে কেয়া কিয়া (সিজন ৭) ভিধি (উপস্থাপক) জিং ২০১৭ গুলাম শিভানি মাথুর লাইফ ওকে  চলচ্চিত্র  সাল চলচ্চিত্র চরিত্র ভাষা উল্লেখ ২০১২ মেম ভায়াসুকু ভাচাম দিল তেলুগু  ২০১৩ পেল্লি পুস্তাকাম নীতি তেলুগু  ২০১৪ লাভ ডট কম শ্রাবণী তেলুগু   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:দিল্লির ব্যক্তি বিষয়শ্রেণী:হিন্দি টেলিভিশন অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় খ্রিস্টান বিষয়শ্রেণী:ভারতীয় ওয়েব ধারাবাহিক অভিনেত্রী